نروژین کونیگسبرگ قصبه‌سین‌ده‌کی بازار یاخینلیغین‌دا اوخلو یایلی سالدیری نتیجه‌سین‌ده ۵ نفر حیاتینی ایتیردی، ۲ نفر یارالاندی.
کونیگسبرگ پلیس سؤزچوسو اویویند آس، ۵ نفرین اؤلومونه سبب اولان سالدیریدا یارالانانلاردان بیرینین سالدیرینین باش وئردیگی کوپ بازارین‌دا مولکی گئییملی پلیس مأمورو اولدوغونو سؤیله‌دی.
آس ایکی یارالینین وضعیتینین یاخشی اولدوغونو بیلدیردی.
حادثه‌نین بؤیوک احتیماللا ترور سالدیریسی اولدوغونا ایشاره ائد‌ن آس،
"شبهه‌لینین سورغوسو داوام ائدیر" دئدی.
نروژ باشباخانی ارنا سولبرگ ده "نروژ‌ده قورخونج بیر حادثه یاشاندیغینی" ایفاده ائد‌رک حیاتینی ایتیره‌نلرین عائله‌لرینه باش‌ساغلیغی وئردی و یارالیلارین تئزلیکله ساغالماسینی دیله‌دی.
